આપણે નાનપણથી ઘરમાં જ જોતાં આવીએ છીએ કે નવીસવી પરણીને આવેલી વહુ શરૂઆતના ગાળામાં તો બહુ સહજતાથી ઘરમાં રહેતી હોય છે. સાસુ-સસરા અને પરિવારના બીજા સભ્યો માટે પણ એ શરૂઆતનો ગાળો ગોલ્ડન પિરિયડ બની રહેતો હોય છે. એ ગોલ્ડન પિરિયડને ધીમેધીમે ઝાંખપ લાગવા માંડે છે. એકબીજાના માઇનસ પોઈન્ટ અને પોતાની સમજ પ્રમાણેનું લૉજિક જ્યારે તેમાં ઉમેરાવા માંડે ત્યારે સંબંધોમાં રહેલી હળવાશ ગાયબ થતી જાય છે.